CELEX: 32014R0860
Language: mt
Date: 2014-08-05 00:00:00
Title: Regolament ta' Implimentazzjoni tal-Kummissjoni (UE) Nru 860/2014 tal- 5 ta' Awwissu 2014 dwar il-klassifikazzjoni ta' ċerti prodotti fin-Nomenklatura Magħquda

8.8.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 235/7
               
            Regolament ta' Implimentazzjoni tal-Kummissjoni (UE) Nru 860/2014
      tal-5 ta' Awwissu 2014
      dwar il-klassifikazzjoni ta' ċerti prodotti fin-Nomenklatura Magħquda
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni (1), u b'mod partikolari l-Artikolu 9(1)(a) tiegħu,
      Billi:
      
                  (1)
               
               
                  Biex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta' dan ir-Regolament.
               
            
                  (2)
               
               
                  Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi fuqha, jew li żżid kwalunkwe subdiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan tal-applikazzjoni ta' tariffi u miżuri oħra relatati mal-kummerċ tal-prodotti.
               
            
                  (3)
               
               
                  Skont dawn ir-regoli ġenerali, il-prodotti deskritti fil-kolonna (1) tat-tabella kif stabbilita fl-Anness għandhom jiġu kklassifikati taħt il-kodiċi NM indikat fil-kolonna (2), minħabba r-raġunijiet stabbiliti fil-kolonna (3) ta' din it-tabella.
               
            
                  (4)
               
               
                  Huwa xieraq li jiġi pprovdut li informazzjoni tariffarja vinkolanti maħruġa fir-rigward tal-prodotti kkonċernati minn dan ir-Regolament li ma tikkonformax ma' dan ir-Regolament tista', għal ċertu perjodu, tibqa' tiġi invokata mid-detentur skont l-Artikolu 12(6) tar-Regolament tal-Kunsill (KEE) Nru 2913/92 (2). Dan il-perjodu għandu jkun ta' tliet xhur.
               
            
                  (5)
               
               
                  Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
               
            ADOTTAT DAN IR-REGOLAMENT:
      Artikolu 1
      Il-prodotti deskritti fil-kolonna (1) tat-tabella li tinsab fl-Anness huma kklassifikati fin-Nomenklatura Magħquda taħt il-kodiċi NM indikat fil-kolonna (2) ta' din it-tabella.
      Artikolu 2
      L-informazzjoni tariffarja vinkolanti li ma tikkonformax ma' dan ir-Regolament tista' tibqa' tiġi invokata skont l-Artikolu 12(6) tar-Regolament (KEE) Nru 2913/92 għal perjodu ta' tliet xhur mid-data tad-dħul fis-seħħ ta' dan ir-Regolament.
      Artikolu 3
      Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-5 ta' Awwissu 2014.
         
            
               Għall-Kummissjoni,
            
            
               F'isem il-President,
            
            Martine REICHERTS
            
               Membru tal-Kummissjoni
            
         
      
      
         (1)  ĠU L 256, 7.9.1987, p. 1.
      
         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).
      
         ANNESS
         
                     Deskrizzjoni tal-prodotti
                  
                  
                     Klassifikazzjoni
                     (kodiċi NM)
                  
                  
                     Raġunijiet
                  
               
                     (1)
                  
                  
                     (2)
                  
                  
                     (3)
                  
               
                     Prodott li jikkonsisti minn diska luminuża (l-hekk imsejħa “frisbee luminuża”) u li titħaddem b'sistema ta' rilaxx bl-idejn li hi magħmula minn spag u plastik. Id-diska fiha LEDs li jaħdmu bil-batterija.
                     Id-diska luminuża tiġi rilaxxata fl-arja billi tinġibed l-ispaga. Din tista' titwassal sa distanza ta' 20 m qabel ma tinżel fl-art.
                     Bħalissa hija ppreżentata għall-użu bħala ġugarell li jittajjar.
                     Ara l-istampa (*)
                     
                  
                  
                     9503 00 95 
                  
                  
                     Il-klassifikazzjoni hija determinata mir-regoli ġenerali 1 u 6 għall-interpretazzjoni tan-Nomenklatura Magħquda u l-kliem tal-kodiċijiet NM 9503  u 9503 00 95 .
                     Jirriżulta mill-karatteristiċi oġġettivi tal-prodott li huwa maħsub li jintuża bħala ġugarell li jittajjar u mhux bħala artikolu ta' logħob ta' barra assoċjat mal-eżerċizzju ta' attività fiżika. Mhuwiex komparabbli ma' “frisbee” fi ħdan it-tifsira tan-Noti ta' Spjegazzjoni għan-Nomenklatura Magħquda, is-subintestatura 9506 99 90  li tintuża f'logħob ta' tfigħ u tal-qbid. Il-klassifikazzjoni taħt l-intestatura 9506  bħala oġġetti jew tagħmir għal logħob ta' barra hija għalhekk eskluża.
                     Għalhekk il-prodott għandu jiġi kklassifikat taħt il-kodiċi NM 9503 00 95 , bħala ġugarelli oħra magħmulin mill-plastik.
                  
               
            (*)  L-istampa għandha tintuża biss għal raġunijiet ta' informazzjoni.